Наступнай прэм’ерай маладзечанцаў, якая адбылася літаральна праз пару тыдняў пасля першай, стаў “Час сэканд-хэнд”. Ён не мае нічога агульнага з аднайменным спектаклем Магілёўскага абласнога драматычнага тэатра, пастаўленым Уладзімірам Пятровічам і неаднаразова паказаным у Мінску. Той быў разлічаны на двух артыстаў, якія ў давяральнай атмасферы камернай сцэны выходзілі да гледачоў з працяглымі маналогамі, боль якіх працінаў наскрозь, здымаючы з душы не толькі панцыр, але і скуру.